52. schôdza NR SR - 6.deň - B. popoludní
Dátum: 2026-06-02
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ďakujem veľmi pekne, ctení kolegovia, ctené kolegyne. Dnes tu diskutujeme a preberáme zákon o prevencii kriminality. Som veľmi rád, že o 17:00 prišli viacerí koaliční poslanci do práce, lebo celý deň tu boli dvaja, traja, maximálne štyria zo SMER-u, HLAS-u, SNS, takže vítam ich v práci, vítam ich v robote. Je to odkaz pre pracujúci ľud, ktorý musí od rána do večera byť v robote, od rána do večera musia sedieť na mieste, stáť za pásom a musia poctivo si zarábať svoje peniaze, ale vy ako vyvolení politici tu nemusíte byť. V poriadku. Boli tu niektorí. Za vás, ktorí sme očakávali, že nám budú odpovedať na otázky, že nám vysvetlia o tomto zákone niečo a že nám hlavne vysvetlia viacerým naše otázky a argumenty, prečo si myslíme, že na akciách Ministerstva vnútra o prevencii kriminality, drog a iných závislostí by nemal vystupovať človek, o ktorom váš predseda vlády a predseda SMER-u povedal v minulosti, že Rene Rendy, manžel pani Plavákovej, dodáva kokaín dôležitým ľuďom. Takže, ak berieme Nemal vystupovať človek, o ktorom váš predseda vlády a predseda SMER-u povedal v minulosti, že Rene Rendy, manžel pani Plačkovej, dodáva kokaín dôležitým ľuďom. Takže, ak berieme za fakt slová Roberta Fica a snáď minister vnútra Šutaj Eštok nebude spochybňovať slová svojho šéfa, tak potom sa fakt bavíme o tom, že či človek, ktorý podľa Roberta Fica dodáva kokaín dôležitým ľuďom, či takýto človek by mal robiť, zúčastňovať sa na akciách, kde sa deťom rozpráva o tom, že by nemali brať drogy, nemali by používať alkohol, nemali by prepadnúť gamblerstvu a neviem ďalším iným neduhom, ktoré tu máme na Slovensku, ale aj samozrejme vo svete. Už dokonca aj niektoré poslankyne SMER-u povedali, že nesúhlasia s tým, aby Rene Rendy, ktorý propaguje hazard, kde chodí. Ešte aj na aute má veľkú nálepku istej stávkovej spoločnosti, ktorá samozrejme nabáda k hazardu, tak už aj oni povedali, že nesúhlasia s tým, aby tento človek chodil na tieto akcie, propagoval, dokonca spieval tam o vodičke a o pivečku a o nejakých čajkách a neviem, o čom všetkom. Tak už aj oni hovoria, že by ten človek tam nemal byť. A my dnes celý deň vyzývame ministra vnútra, aby sa tu postavil a aby povedal, že s týmto človekom ukončujú spoluprácu. Že všetky peniaze ten človek, ktoré doteraz zarobil – bavíme sa za polhodinové vystúpenie, aby ste vedeli, vážení voliči SMER-u, HLAS-u, SNS – za polhodinové vystúpenie tento človek dostáva od štátu 5000 €. Koľko musí zarábať nejaký pekár alebo upratovačka alebo vrátnik alebo učiteľ, aby si zarobil 500 €? Koľkokrát musí ísť do roboty? A tu sa bavíme, že on dostáva 5000 €. 5000 € za pol hodinu tento človek. Keby to bol nejaký etalón dobrého, správneho životného štýlu, ktorý by bol nejaký vzorový športovec, ktorý by získal nejakú olympijskú medailu, všetci by o ňom vedeli, že je to legenda, podľa ktorého by deti mali žiť, alebo bol by vzorom pre tie deti, tak nepoviem ani pol slova. Ale človek, ktorý propaguje hazard, ktorý propaguje alkohol, o ktorom premiér Slovenskej republiky povie, že dodáva kokaín vplyvným ľuďom, tak tento človek chodí na akcie Ministerstva vnútra, tuná šéfa pána ministra Šutaja Eštoka a spieva deťom o vodičke a chodí na aute, ktoré má oblepené nejakou spoločnosťou, ktorá prevádzkuje hazard. Normálny príčetný minister vnútra by sa tu postavil a povedal: „Koniec. Máte pravdu, vážení poslanci opozície. Prepískli sme to. Nemali sme to tak urobiť. Bola to chyba. Ospravedlňujem sa všetkým deťom, všetkým učiteľom, všetkým mimovládkam, ktoré sa snažia bojovať proti hazardu, alkoholu, drogám. Bol to zlý vtip a už sa to nikdy nestane. Ospravedlňujem sa vám.“ Ale namiesto toho tu celý deň vysedáva tento minister vnútra. Smeje sa z toho. Celý deň pozerá do telefónu. Pozerá si tam asi, neviem, tie videjká toho Rene Rendyho, ako tam spieva o vodičke, o pivečku a arogantne sa nám vysmieva do tváre. Arogantne sa nám vysmieva do tváre. Alebo je tu potom druhá možnosť. A to je, že niekto spláca dlh v kampani prezidentovi, ktorý sa stal prezidentom vďaka tým influencerom, ktorí sa tvárili, že oni to robia preto, lebo oni milujú toho Pellegriniho, lebo oni sa nikdy v živote nevyjadrovali k politike, ale zrazu si spomenuli, že nejaký Peter Pellegrini tu kandiduje za prezidenta. A potom si človek povie, že ako to je možné? Tí ľudia fakt to robia zadarmo? Veď to sú influenceri, ktorí vyslovene za každé jedno video, za každé jedno reelsko berú peniaze za spoluprácu. A potom sa dozvieme po prezidentských voľbách, že jeden ten youtuber, ktorý odmietol tú spoluprácu, lebo mu núkali 30000 € za jedno reelsko, tak sa dozvieme, že kto mu to núkal. Manželka Reneho Rendyho, pani Plačková. Tak potom je tu druhá možnosť. Že oni o tom vedeli, á? To ešte to tam jednoducho vybavil. A oni len jednoducho takto splácajú dlh, ktorý vznikol v kampani prezidenta Petra Pellegriniho. Potom si človek spomenie na to, ako Attila Veľký mal podpísané rôzne spolupráce s ministerstvami, s rôznymi štátnymi akciovkami, Tipos a neviem, kde všade bol ten Attila. Pamätáte si ho? To isté. Tiež to je prepojenie s tými hazardnými spoločnosťami. Tiež je tam prepojenie na nitrianskych Bödörovcov, tuná rodinných príslušníkov pána obžalovaného, podpredsedu parlamentu Gašpara. A tiež zhodou okolností ten Attila Végh sa pred voľbami vyjadril, že ten Peter Pellegrini, to je najlepšia voľba. Čiže sú tu dve možnosti, dámy a páni. Dve možnosti. Prvá je, že nevedeli o tom a odsúdia takéto správanie, ukončia spoluprácu, ospravedlnia sa a peniaze sa naspäť vrátia do štátneho rozpočtu, alebo je tu druhá verzia a to je, že spláca sa kampaň Petra Pellegriniho cez štátne peniaze Ministerstva vnútra a rôzne dotačné schémy. Nech si občania Slovenskej republiky, nech si voliči strany SMER, HLAS, SNS, nech si urobia vlastný úsudok, ako to je s týmto youtuberom, pánom Reneho Reneho Rendyho, o ktorom Fico hovorí, že správnym ľuďom dodáva kokaín. Nech si tí vaši voliči z toho urobia záver. Vy konzervatívni, sociálni, vy, ktorí sa hlásite k odkazu Cyrila a Metoda. Keby Cyril a Metod videli Reneho Rendyho, čo robí, tak by vás palicami hnali po námestí, palicami by vás hnali aj celý Cyril a Metod. Lenže to viete presne vy robiť k ľuďom, ktorí už nie sú na tomto svete a ku ktorým sa môžete prihlásiť a môžete nejakým spôsobom získať nejaké politické body, tak vtedy vám je dobrý aj Cyril a Metod. Ale keby Cyril a Metod videli, čo vy stvárate, akých ľudí tu dávate za vzor deťom a ešte sa tvárite, že to je prevencia proti drogám, hazardu, alkoholu, tak to by ste videli, čo by vám spravil ten cirkus Metodov, keby žili. Takže, keďže mám už málo času, ale som veľmi rád, že ten rokovací poriadok mi dovolil sa prihlásiť ešte do rozpravy aj tentokrát, ale chcem ešte dať priestor mojim kolegom na faktické poznámky. Tak to vystúpenie ukončím, ale toto je ďalšia z vecí, ktorú si ľudia zapamätajú a my im o tom budeme rozprávať. To si píšte. Že presne vy ste tí, ktorí propagujete takýchto ľudí a na druhej strane ešte to otáčate, že on má byť vlastne ten, ktorý bude vzorom pre tých mladých ľudí. To je obrovská hanba a opäť na pľutie do tváre všetkým ľuďom, ktorí sa snažia bojovať proti hazardu, bojovať proti alkoholu, bojovať proti všetkým tým neduhom, ktoré na Slovensku máme. Ďakujem pekne.